Det skriver ekstrabladet.dk AaB's Louay Chanko er i efterårets superligakampe blevet brugt som indskifter i seks kampe. Han har spillet sammenlagt 93 minutter. Med en halvårlig løn på mindst halvanden million kroner har han kostet AaB mere end 16.000 kroner i minuttet. - Det bedste, der kan ske, er, at jeg finder en ny klub. Jeg er ikke typen, der indleder en krig med min træner, men jeg gennemlever min hårdeste tid i min karriere, siger Louay Chanko til ekstrabladet.dk I søndagens kamp mod AGF på hjemmebane var den svensk-syriske spiller end ikke udtaget til truppen. - Jeg har ikke noget at udsætte på træningsindsatsen. Lolo er professionel, men som træner udtager man altid den trup, men mener, er stærkest, siger Kent Nielsen til ekstrabladet.dk - Jeg vil til en ny klub. Jeg trænger til at spille. Det kommer jeg ikke til i AaB, siger Louay Chanko.
Louay Chanko fra AaB er kun blevet brugt i seks kampe ud af efterårets 17 kampe, og det giver ham en høj timeløn. Selv ønsker spilleren at skifte klub.